Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 2. számú melléklet a 89/2005. (V. 5.) Korm. rendelethez
Paragraph Index: 856

2. IRÁNYÍTÁS 2.1. MINÕSÉGIRÁNYÍTÁSI RENDSZER 2.001. A vezetõség köteles minõségirányítási rendszert kidolgozni, mûködtetni és karbantartani. A minõségirányítási rendszer részeként az Engedélyes felsõ szintû vezetõségének kötelessége minõségpolitikájának írásbeli kidolgozása és kiadása, amely a vezetõség minõséggel kapcsolatos koncepcióját és céljait határozza meg. A minõségpolitika egyértelmûen tükrözze a vezetõség elkötelezettségét a minõség, annak folyamatos javítása és fejlesztése iránt. 2.002. A minõségirányítási rendszer fogalmazza meg az Engedélyes tevékenységének céljait, a társadalom ezzel kapcsolatos elvárásait és az Engedélyes elkötelezettségét ezen elvárások teljesítésére. A rendszer határozza meg a társadalom képviselõivel fenntartott kapcsolatok jellegét, és az általuk támasztott követelmények kielégítésének módját. 2.003. A minõségirányítási rendszeren belül a munkafolyamatok irányítási, megvalósítási és értékelési módjának részleteit rögzíteni kell jelen Szabályzat alapkövetelményeinek megfelelõen. A minõségirányítási rendszer folyamatszemléletû megközelítése terjedjen ki a folyamatok meghatározására, kölcsönhatásaira és irányítására. 2.004. A minõségirányítási rendszer terjedjen ki a szervezeten belüli kapcsolattartás és a folyamatok közötti belsõ kommunikáció megfelelõ színvonalának fenntartására. 2.005. A minõségirányítási rendszernek tartalmaznia kell a szervezeti felépítést, a munkakörökhöz rendelt felelõsségi és jogköröket, a munkavégzés minõségéért felelõs irányítók, végrehajtók, felülvizsgálók és értékelõk feladat és felelõsségi körének határait, kapcsolódási pontjait. A minõségirányítási rendszer térjen ki az Engedélyes intézkedéseire, beleértve a tervezést, ütemezést és az erõforrásokkal kapcsolatos elképzeléseket. 2.006. A Vezetõségnek gondoskodnia kell arról, hogy a minõségirányítási rendszer hatékonysága a szervezetben végrehajtott, illetve bekövetkezõ módosítások hatására ne csökkenjen. A módosítások megfelelõ kezelésének kötelezettsége az Engedélyes beszállítóinál bekövetkezõ változásokra is kiterjed. 2.007. A Vezetõségnek támogatást kell nyújtania a minõségirányítási rendszer hatékony mûködtetéséhez a munkavégzés valamennyi lényeges területén. Ennek érdekében a Vezetõségnek gondoskodnia kell arról, hogy a minõségcélokat a szervezet minden érintett szintje és funkciója számára kitûzzék. A minõségcélok legyenek összhangban a minõségpolitikával. 2.008. A teljes minõségirányítási rendszer hatékony mûködtetéséért az Engedélyest terheli a felelõsség. Ha az Engedélyes a teljes körû rendszer létrehozásával és megvalósításával, illetve az engedélyezett tevékenységhez kapcsolódó egyes résztevékenységek végrehajtásával részben más szervezeteket bíz meg, a rendszer hatékony mûködéséért fennálló felelõsségét ez esetben is minden körülmények között meg kell õriznie. 2.009. A minõségirányítási rendszer biztosítson több szakterületre kiterjedõ megközelítési módot a benne érdekelt valamennyi szervezet bevonásával, kizárva, hogy azt bármely csoport egyedül kisajátítsa vagy a saját területére korlátozza. A minõségirányítási rendszernek az alábbi három alapelv elválaszthatatlan egységét kell bizonyítani:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes